钦定古今图书集成/明伦汇编/氏族典/第300卷 > 《廖用贤尚友录》 > 臧中立
## 钦定古今图书集成/明伦汇编/氏族典/第300卷 > 《廖用贤尚友录》 > 臧中立

按《尚友录》：中立，毗陵人。元丰间客鄞南湖时抱病求
疗者，日数千人，中立诊治如神。崇宁中，徽宗后病甚，
诏求良医，中立应诏，以布衣麻履见上，命之入诊，出
而问曰：“卿诊得何证？”对曰：“臣所诊脾脉极虚，殆呕泄
之疾。”作楚和药以进，且曰：“服此得睡为效。”至夜半，果
思粥食，不一月获安。赐归，诏出官帑市地，筑室南湖
以居焉。